5. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ2α/1096 της 26 Ιουν. / 9 Ιουλ.  1973 (ΦΕΚ Β΄ 794) Περί ιωδιώσεως του επεξειργασμένου μαγειρικού άλατος. Έχοντες υπ’ όψει: α)Τον Α. Ν. 200/1967 περί Α.Υ.Σ. β)Την από 14.3.73 εισήγησιν του Καθηγητού της Θεραπευτικής Κλινικής του Πανεπιστημίου Αθηνών Β. Μαλάμου. γ)Την υπ’ αριθ. 300/23.5.73 γνωμάτευσιν του Α.Υ.Σ. δ)Την από 9.6.73 εισήγησιν της Διευθύνσεως Προστασίας και Προαγωγής Υγείας. ε)Το γεγονός ότι, προς πρόληψιν και θεραπείαν της νόσου ενδημικής βρογχοκήλης ενδείκνυται η ιωδίωσις του μαγειρικού άλατος, αποφασίζομεν: Εγκρίνομεν, όπως, το διατιθέμενον εφ’ εξής προς πώλησιν παρά του ελευθέρου εμπορίου επεξειργασμένον μαγειρικόν άλας, ιωδιούται εις όριον 10 προς 1.000.000 επί σκοπώ προλήψεως και θεραπείας της νόσου ενδημικής βρογχοκήλης. Η παρούσα δημοσιευθήτω δια της Εφημερίδος της Κυβερνήσεως. 